શું લાગે છે તમને કે કોઈ સાવ અજાણી વ્યક્તિ સાથે અચાનક જ પ્રેમ થઈ જવો અને પછી હંમેશાં તેના વિચારોમાં ખોવાયેલા રહેવું, તેને અનુભવવું વગેરે વગેરે બધું આપમેળે જ થાય છે. સામાન્ય માણસનો જવાબ હશે- હા, બધું આપમેળે જ થાય છે. કોઈના પ્રત્યે ખેંચાણ, તેના વિચારો, અનુભૂતિઓ વગેરે વગેરે. જોકે, વિજ્ઞાનીઓના મતે આપણા મગજમાં થતી રાસાયણિક પ્રક્રિયા, વિશિષ્ટ સંરચના અને વિશેષતા પ્રેમ થવા માટેનો પ્રમુખ આધાર છે. આ એક એવો ગાળો હોય છે જે દરમિયાન વ્યક્તિના શરીરમાં જૈવ રાસાયણિક સમીકરણો જન્મ લે છે અને એ અભિક્રિયાઓ વ્યક્તિને પ્રકૃતિગત સ્વાભાવિક લક્ષ્યને પૂરું કરવાની દિશામાં આગળ ધપવા પ્રેરે છે.